**Θεωρία Λογοτεχνίας**

#### ****Το δεύτερο (β’) ενικό:****

* Προσδίδει αμεσότητα και οικειότητα στο λόγο, αφού ο πομπός δημιουργεί έναν τεχνητό αγωγό επικοινωνίας με τον ή τους δέκτες του. Απευθύνεται άμεσα σ’ αυτούς, είναι σαν να συνομιλεί μαζί τους και έτσι πετυχαίνει να τους καταστήσει συμμέτοχους στην προβληματική που αναπτύσσει, περνώντας τους με τον πιο άμεσο τρόπο το μήνυμα του.
* Προσδίδει διαλογικό χαρακτήρα στο λόγο.
* Ο τόνος γίνεται συνομιλητικός-φιλικός.

**Λογοτεχνικό Κείμενο**

**Όσο μπορείς**  

 **Κ.Π. Καβάφης**

**ΘΕΜΑ: Ο ποιητής προτείνει κάποιους κανόνες και ηθικές αρχές για την καθημερινή κοινωνική ζωή, ώστε να μπορέσει ο άνθρωπος να διατηρήσει την αξιοπρέπεια του και την ατομικότητα του μέσα στο πλήθος.**

Κι αν δεν μπορείς να κάμεις την ζωή σου όπως την θέλεις,
τούτο προσπάθησε τουλάχιστον
όσο μπορείς: μην την εξευτελίζεις
μες στην πολλή συνάφεια του κόσμου,
μες στες πολλές κινήσεις κι ομιλίες.

Μην την εξευτελίζεις πηαίνοντάς την,
γυρίζοντας συχνά κι εκθέτοντάς την
στων σχέσεων και των συναναστροφών
την καθημερινήν ανοησία,
ως που να γίνει σα μια ξένη φορτική.

 Κ.Π. Καβάφης, Ποιήματα, τόμ.1, Ίκαρος

Ερωτήσεις

**1**. Πώς περιγράφεται «η σχέση με τους άλλους» στο ποιητικό κείμενο;

**2α)**Ο ποιητής γράφει σε β΄ ενικό πρόσωπο .Σε ποιον νομίζεται ότι απευθύνεται ;Τί πετυχαίνει με την επιλογή του αυτή;

**β)**Η γλώσσα του Καβάφη είναι ιδιότυπη Παρουσιάζει στοιχεία δημοτικής, καθαρεύουσας και ιδιωματισμούς ( <http://www.greek-language.gr/digitalResources/literature/education/literature_history/search.html?details=118>)

. Να εντοπίσετε τρία παραδείγματα που επιβεβαιώνουν αυτό το χαρακτηρισμό της Καβαφικής γλώσσας.

**3)**Σε  ποια  ψυχική  κατάσταση  νομίζετε  ότι  βρίσκεται  ο  ποιητής  λέγοντας  τις σκέψεις αυτέ Είναι απογοητευμένος, φοβισμένος, αμήχανος, ευτυχισμένος, ή κάτι άλλο;

**Επιλέξτε μία από τις δύο ερωτήσεις**

**4)** Το ποίημα αν και γράφτηκε πολλά χρόνια πριν (1913),είναι επίκαιρο Ο νέος άνθρωπος χρειάζεται να προφυλάσσει τον εαυτό του από επιλογές που του στερούν την ατομική αξιοπρέπεια και την ατομική ελευθερία .Να αναφέρετε παραδείγματα από την καθημερινότητά σας που αναδεικνύουν τη διαχρονικότητα του μηνύματος.

**5)** Να γράψετε ένα δικό σας ποίημα που θα αρχίζει με τη φράση «όσο μπορείς» με το οποίο θα συμβουλεύατε ένα φίλος σας να κάνει σωστές επιλογές και να μη παρασύρεται.